2. 2 ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

-   พ.ศ. 2505 ห้างหุ้นส่วนจำกัด ซิโน-ไทย เอ็นจีเนียริ่ง แอนด์ คอนสตรัคชั่น
    ได้จดทะเบียนจัดตั้งขึ้นด้วยทุนจดทะเบียน 500,000 บาท
    เพื่อดำเนินธุรกิจประกอบและแปรสภาพโครงสร้างเหล็กที่ใช้เทคนิคการเชื่อมและการดัดแปลงขั้นพื้นฐาน

-   พ.ศ. 2510 จดทะเบียนเป็นบริษัทจำกัด โดยใช้ชื่อว่า บริษัท ซิโน-ไทย เอ็นจีเนียริ่ง แอนด์
    คอนสตรัคชั่น จำกัด และได้ขยายธุรกิจจากงานโครงสร้างเหล็กสู่งานถังบรรจุภัณฑ์ปิโตรเลียม,
    ถังน้ำมันขนาดใหญ่, งานก่อสร้างโรงงานอุตสาหกรรม,
    งานเครื่องกลและงานติดตั้งเครื่องจักร

-   พ.ศ. 2535 บริษัทฯ ได้เข้าจดทะเบียนในตลาดหลักทรัพย์แห่งประเทศไทย
    และแปรสภาพเป็นบริษัทมหาชนในปี 2536 ด้วยทุนจดทะเบียน 300 ล้านบาท
    ดำเนินธุรกิจรับเหมาก่อสร้างทุกประเภททั้งงานภาครัฐและงานภาคเอกชน
    ลักษณะงานก่อสร้างของบริษัทแบ่งเป็น 2 ประเภท คืองานเครื่องกลและงานโยธา
    ซึ่งครอบคลุมถึง งานก่อสร้างอาคาร, งานก่อสร้างด้านพลังงาน,
    งานก่อสร้างด้านสิ่งแวดล้อม,
    งานก่อสร้างโรงงานอุตสาหกรรมและงานก่อสร้างสาธารณูปโภคและคมนาคม

-   พ.ศ. 2541 บริษัทฯ
    เข้าสู่กระบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว
    ต่อมาเมื่อวันที่ 4 กันยายน 2543 บริษัทฯ ได้ดำเนินงานตามแผนฟื้นฟูกิจการและเมื่อวันที่ 15
    ธันวาคม 2543 ศาลได้มีคำสั่งยกเลิกการฟื้นฟูกิจการ บริษัทฯได้ทำการเพิ่มทุนจดทะเบียนเป็น
    850 ล้านบาท เพื่อรองรับการแปลงหนี้เป็นทุนและเพื่อนำเงินสดมาชำระหนี้ตามแผนฟื้นฟูกิจการ

-   พ.ศ. 2542 เริ่มดำเนินการวางระบบ Oracle
    ในการควบคุมค่าใช้จ่ายในระบบการจัดซื้อและบัญชีการเงินเพื่อเพิ่มประสิทธิภาพในการทำงาน

-   พ.ศ. 2543-2544 บริษัทฯ ได้รับการรับรองมาตรฐานคุณภาพ ISO 9002
    ในงานประกอบและติดตั้งท่ออุตสาหกรรม (Piping) และงานโครงสร้างเหล็ก (Steel
    Structure) โดยผ่านการตรวจประเมินโดย SGS (Thailand) Limited
    และได้รับการรับรองโดย NAC และ UKAS
    ซึ่งเป็นสถาบันที่มีชื่อเสียงและเป็นที่ยอมรับทั้งในและต่างประเทศและมีการเพิ่มประสิทธิภาพการบริหารงานบุคคล
    โดยการนำโปรแกรมระบบบริหารงานบุคคลมาใช้

-   พ.ศ. 2545 บริษัทได้ขยายงานก่อสร้างไปยังต่างประเทศ โดยบริษัทได้รับงานก่อสร้าง
    ในประเทศมัลดีฟส์ ซึ่งเป็นโครงการก่อสร้างอาคารบนเกาะ Hulhumale
    ซึ่งเป็นโครงการของ Hulhumale Development Unit สาธารณรัฐมัลดีฟส์ มูลค่างาน
    560,000,000 บาท (13,324,596.29 เหรียญสหรัฐ)

  ที่ประชุมวิสามัญผู้ถือหุ้น ครั้งที่ 1/2545 เมื่อวันที่ 14 กุมภาพันธ์ 2545 มีมติให้บริษัทฯ
  เพิ่มทุนจดทะเบียนจำนวน 170,000,000 บาท จาก 850 ล้านบาทเป็น 1,020 ล้านบาท
  เพื่อรองรับการใช้สิทธิซื้อหุ้นสามัญของบริษัทฯ ตามใบสำคัญแสดงสิทธิที่ออกให้แก่ผู้ถือหุ้นเดิม
  จำนวน 17,000,000 หน่วย ราคาหน่วยละ 0 บาท โดยมีอัตราการใช้สิทธิที่ ใบสำคัญแสดงสิทธิ
  1 หน่วย ต่อ หุ้นสามัญ 1 หุ้น ในราคาหุ้นละ 1 บาท

การเปลี่ยนแปลงและพัฒนาการที่สำคัญในปี 2546

-   กันยายน บริษัทฯได้รับการรับรองมาตรฐานคุณภาพ ISO 9001 Version 2000
    ในงานประกอบและติดตั้ง

  ท่ออุตสาหกรรม (Piping) และงานโครงสร้างเหล็ก (Steel Structure)
  โดยผ่านการตรวจประเมินโดย SGS (Thailand) Limited และได้รับการรับรองโดย NAC
  และ UKAS

-   ตุลาคม ที่ประชุมวิสามัญผู้ถือหุ้น ครั้งที่ 1/2546 เมื่อวันที่ 1 ตุลาคม 2546
    ได้มีมติให้ออกหุ้นกู้ไม่มี

หลักประกัน อายุ 5 ปี ให้กับบุคคลในวงจำกัด จำนวน 500,000,000 บาท อัตราดอกเบี้ย ร้อยละ
4

โดยชำระดอกเบี้ยทุกๆ 6 เดือน และมีกำหนดการชำระคืนเงินต้นตั้งแต่ปีที่ 3 เป็นต้นไป ปีละ

125,000,000 บาท โดยเงินทุนจากการออกหุ้นกู้จำนวนดังกล่าวได้นำมาใช้เป็นเงินทุนหมุนเวียน

ภายในบริษัทฯ

  ที่ประชุมวิสามัญผู้ถือหุ้น ครั้งที่ 1/2546 เมื่อวันที่ 1 ตุลาคม 2546
  ได้มีมติอนุมัติให้มีการแปลงหุ้นบุริมสิทธิจำนวน 40,000,000 หุ้น เป็นหุ้นสามัญจำนวน
  40,000,000 หุ้น ส่งผลให้บริษัทฯมีทุนจะทะเบียนเป็นหุ้นสามัญทั้งสิ้นจำนวน 1,020,000,000
  หุ้น และจำนวนหุ้นบุริมสิทธิมีจำนวนเป็น –0- หุ้น

(2) ภาพรวมการประกอบธุรกิจของบริษัทฯ บริษัทย่อย บริษัทร่วม

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)

บริษัทฯ ดำเนินธุรกิจรับเหมาก่อสร้างทั่วไป ทั้งงานก่อสร้างภาครัฐและงานก่อสร้างภาคเอกชน
รูปแบบการดำเนินงานจะมีทั้งการได้รับการว่าจ้างโดยตรงจากเจ้าของงาน (Main
Contractor), การรับงานช่วงจากผู้รับเหมาอื่น (Sub-Contractor)
และในรูปของกิจการร่วมค้า (Joint Venture)
การรับงานจากผู้ว่าจ้างจะมีทั้งวิธีการประกวดราคาและรับเชิญไปเจรจาต่อรอง
ลักษณะงานก่อสร้างของบริษัทฯ แบ่งเป็น 2 ประเภท ดังนี้

  1. งานโยธา ได้แก่ งานก่อสร้างด้านสาธารณูปโภคและคมนาคม เช่น งานก่อสร้างถนน
  งานทางในระดับดินและทางยกระดับ สะพานข้ามทางแยก สะพานข้ามแม่น้ำ ท่าเทียบเรือ
  ระบบประปา งานวางสายเคเบิ้ลใต้ดิน งานก่อสร้างด้านอาคาร เช่น อาคารสำนักงาน
  อาคารโรงงาน โรงพยาบาล หอประชุม งานก่อสร้างด้านสิ่งแวดล้อม เช่น เขื่อน คลองส่งน้ำ
  ระบบบำบัดน้ำเสีย ระบบกำจัดขยะ เป็นต้น

  2. งานเครื่องกล ได้แก่ งานติดตั้งเครื่องจักรอุปกรณ์ต่างๆ ในโรงงานอุตสาหกรรม
  โรงงานปิโตรเคมีและโรงไฟฟ้า เช่น การเดินท่อก๊าซ ท่อส่งน้ำมันขนาดใหญ่
  ระบบงานท่อในโรงงาน งานวางท่อประปาส่งน้ำ งานก่อสร้างโครงสร้างเหล็กขนาดใหญ่ เป็นต้น

บริษัทย่อยและบริษัทร่วม

บริษัทย่อย

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์ มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่างๆ เช่น การรับฝากเอกสาร และจัดสิ่งอำนวยความสะดวกต่างๆ แก่ผู้เช่า เช่น อาคารจอดรถ สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจเมื่อสภาวะเศรษฐกิจฟื้นตัว

บริษัทร่วม

บริษัท ดีเคเค ซิโน-ไทย เอ็นจีเนียริ่ง จำกัด

บริษัทร่วมทุนระหว่างบริษัท เดงกิ โคเงียว จำกัด ประเทศญี่ปุ่นและบริษัท
เพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคลากรของบริษัท ทำให้บริษัทดีเคเค
ซิโน-ไทยสามารถให้บริการแก่ลูกค้าได้เป็นอย่างดี ธุรกิจหลักของบริษัท ดีเคเค ซิโน-ไทย
เอ็นจีเนียริ่ง จำกัด คือการออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของเสาสื่อสารและโทรคมนาคม

กิจการร่วมค้า

ดำเนินงานก่อสร้างในโครงการต่างๆ ประกอบไปด้วยกิจการร่วมค้า ดังต่อไปนี้

กิจการร่วมค้า ฟิลิพพ์ ฮอลส์แมนน์ (ไทย) / ยู ที เอ็ม เอ็นจีเนียริ่ง / ซิโน-ไทย

กิจการร่วมค้า บจก.โตเมน เอ็นเตอร์ไพรส์ (กรุงเทพฯ) / บมจ.ซิโน-ไทย เอ็นจีเนียริ่ง แอนด์ คอนสตรัคชั่น / บจก. 

โทเท็มส์

กิจการร่วมค้า ซือบลิน-ดับบลิว แอนด์ เอฟ สเตคอน

กิจการร่วมค้า ที เอ็น เอ็น เอส

โครงสร้างการถือหุ้นของกลุ่มบริษัท

+--------------------------------+-------+-----------------------------+
| ชื่อบริษัท                         | % การ | ลักษณะการประกอบธุรกิจ          |
|                                |       |                             |
|                                | ถือหุ้น  |                             |
+--------------------------------+-------+-----------------------------+
| บริษัทย่อย                        | 8     | พัฒนาอสังหาริมทรัพย์             |
|                                | 0.90% |                             |
| บริษัท เอช ที อาร์ จำกัด            |       |                             |
+--------------------------------+-------+-----------------------------+
| บริษัทร่วม                        | 3     | รับเหมาต                     |
|                                | 5.00% | ิดตั้งงานระบบสายส่งและโทรคมนาคม |
| บริษัท ดีเคเค ซิโน-ไทย เอ็นจีเนียริ่ง   |       |                             |
| จำกัด                           |       |                             |
+--------------------------------+-------+-----------------------------+
| กิจการร่วมค้า                     | 10    | รับเหมาก่อสร้าง                |
|                                | 0.00% |                             |
| -   กิจการร่วมค้า ฟิลิพพ์ ฮอลส์แมนน์   |       | รับเหมาก่อสร้าง                |
|     (ไทย) / ยู ที เอ็ม เอ็นจีเนียริ่ง  | 3     |                             |
|     / ซิโน-ไทย                  | 3.33% | รับเหมาก่อสร้าง                |
|                                |       |                             |
| -   กิจการร่วมค้า บจก.โตเมน       | 3     | รับเหมาก่อสร้าง                |
|     เอ็นเตอร์ไพรส์ (กรุงเทพฯ) /    | 3.33% |                             |
|     บมจ.ซิโน-ไทย เอ็นจีเนียริ่ง แอนด์ |       |                             |
|     คอนสตรัคชั่น / บจก. โทเท็มส์    | 1     |                             |
|                                | 0.00% |                             |
| -   กิจการร่วมค้า ซือบลิน-ดับบลิว     |       |                             |
|     แอนด์ เอฟ สเตคอน            |       |                             |
|                                |       |                             |
| -   กิจการร่วมค้า ที เอ็น เอ็น เอส   |       |                             |
+--------------------------------+-------+-----------------------------+

นโยบายแก่บริษัทย่อยหรือบริษัทร่วม

บริษัทฯ ไม่มีส่วนในการกำหนดนโยบายแก่บริษัทย่อยหรือบริษัทร่วม
เนื่องจากการบริหารงานและการกำหนดนโยบายจะถูกกำหนดโดยคณะกรรมการและผู้บริหารของบริษัทย่อยหรือบริษัทร่วมนั้นๆ

นโยบายในกิจการร่วมค้า

ในการเข้าร่วมโครงการในรูปแบบกิจการร่วมค้า บริษัทฯ
จะร่วมกำหนดนโยบายการบริหารงานเพื่อความสำเร็จในงานตามที่ระบุในแต่ละสัญญา
และก่อให้เกิดผลประโยชน์ที่เป็นธรรมแก่ผู้ร่วมทุนทุกราย
ทั้งนี้อำนาจในการกำหนดนโยบายกิจการร่วมค้า
การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้นๆ

บริษัทฯไม่มีข้อกำหนดหรือข้อจำกัดใดๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราวๆไป

ในกิจการร่วมค้า บริษัทฯจะได้รับสิทธิในการรับเลือกก่อน (First Refusal Right)
ในการที่จะเป็นผู้รับเหมาช่วงในส่วนของงานโยธา ซึ่งเป็นงานที่บริษัทฯ
มีความชำนาญและมีความสามารถในการแข่งขันสูง
ทำให้บริษัทได้รับงานในส่วนนี้จากงานของกิจการร่วมค้าเสมอมา

(3) โครงสร้างรายได้

สายผลิตภัณฑ์

โครงสร้างรายได้จากการก่อสร้างแบ่งตามสายผลิตภัณฑ์

[TABLE]

ในปี 2546 บริษัทฯ มีรายได้จากงานก่อสร้างด้านอาคารคิดเป็นร้อยละ 30.19
งานก่อสร้างด้านพลังงานคิดเป็นร้อยละ 4.03 งานก่อสร้างด้านสิ่งแวดล้อมคิดเป็นร้อยละ 18.76
งานก่อสร้างด้านอุตสาหกรรมคิดเป็นร้อยละ 21.89
และงานก่อสร้างด้านสาธารณูปโภคคิดเป็นร้อยละ 25.13

 (4) เป้าหมายการดำเนินธุรกิจ

บริษัทฯ จะมุ่งเน้นให้การดำเนินธุรกิจของบริษัทฯมีการเจริญเติบโตอย่างมั่นคงและต่อเนื่อง
ให้ความสำคัญต่อการเพิ่มส่วนของผู้ถือหุ้น การดำรงฐานะการเงินของบริษัทฯ
ให้มีความแข็งแกร่งอยู่เสมอ มีการปฏิบัติงานที่ยึดหลักบรรษัทภิบาล
พร้อมกับการเสริมสร้างศักยภาพในการแข่งขัน
และเน้นความปลอดภัยในการทำงานเพื่อไม่ให้เกิดความสูญเสียทั้งต่อชีวิต
ทรัพย์สินและเวลาการทำงาน